polyglot-tagger/wikipedia-language-snippets-filtered huggingface dataset:
བོད་བརྒྱུད་ནང་བསྟན་གྱི་དགེ་ལུགས་དང་། རྙིང་མ་གཉིས་ཀ་དར་ཞིང་། དགེ་ལུགས་གཙོ་ཆེ། རྨ་ཆེན་རྫོང་ཧྲིལ་བོར་རྭ་རྒྱ་དགོན་པའི་ལྷ་འབངས་སུ་མ་གཏོགས་པ་ཕལ་ཆེར་མེད་ཚོད་ཡིན་ལ། ལྷག་པར་དུ་རྟ་བོ་དམེ་ཚང་དང་། རྒུ་རུ་ཚོ་དྲུག ཙང་ཀི་ཚོ་བཞི། ཆུ་བ། རྒྱ་བཟའ། ཇ་སག་གི་མདའ་ཚན་དང་བཅས་པ་ནི་རྭ་རྒྱ་དགོན་པའི་ལྷ་སྡེ་ནང་མའི་གྲས་ཡིན། ད་ལྟའི་ཆར་རྭ་རྒྱ་དགོན་པ་དང་། རྒུ་རུ་དགོན་པ། གྱང་རིང་དགོན་པ། རྨ་ཆེན་རྫོང་མཁར་དུ་བྱ་བྲལ་ཆོས་དབྱིངས་རིན་པོ་ཆེའི་དགོན་པ་སོགས་ཡོད།
དེའི་རྗེས་མ་རྣམས་མ་གསལ། འདི་ནི་མདོ་སྨད་ཆོས་འབྱུང་ནང་ལྟར་དང་། ཨ་རིག་དཔོན་རབས་ལོགས་སུ་ཡོད།
བོད་ཀྱི་ལྷ་མོའི་སྒྱུ་རྩལ་ལ་དུས་ཡུན་རིང་པོའི་ལོ་རྒྱུས་ཡོད། དེའང་ལོ་རྒྱུས་ཡུན་རིང་ལྡན་པའི་དགོན་སྡེ་འགའ་ཞིག་གི་ལྡེབས་རིས་སུ་བཀོད་པ་ལྟར་ན། མི་ལོ་ཆིག་སྟོང་སུམ་བརྒྱའི་གོང་ཚུན་ནས་བོད་དུ་འབག་དཀར་པོ་ཞེས་གདོད་མའི་ལྷ་མོ་འཁྲབ་སྲོལ་ཡོད། དེ་རྗེས་ཆབ་སྲིད་དང་། དཔལ་འབྱོར། རིག་གནས་བཅས་གོང་འཕེལ་བྱུང་བ་དང་ཆབས་གཅིག་ལྷ་མོའི་འཁྲབ་གཞུང་ལའང་འཕེལ་རྒྱས་བྱུང་ནས། སྔ་རབས་ཀྱི་ཁེར་འཁྲབ་དང་འབྲོང་རྩེད་སོགས་ལས་རིམ་བཞིན་འཁྲབ་གཏོང་གཙོ་བོར་བྱེད་པའི་སྒྱུ་རྩལ་གྱི་འཁྲབ་སྟོན་དུ་གོང་འཕེལ་བྱུང་བ་རེད།
ཆོས་ཚོགས་ནར་མ་ལ་ཟླ་བ་བྱུང་ངོ་ཅོག་གི་ཚེས་ཉེར་ལྔ་ལ་ཚོགས་འཁོར་དང་། ལོ་རེའི་བོད་ཟླ་གསུམ་པའི་མཇུག་ནས་ཀར་གླིང་ཞི་ཁྲོའི་སྒྲུབ་མཆོད་ཞག་བདུན། དེ་ནས་མཐུད་དེ་ས་ག་ཟླ་བ་ལ་བྱང་གཏེར་ཐུགས་རྗེ་ཆེན་པོ་འགྲོ་བ་ཀུན་གྲོལ་གྱི་སྒྲུབ་མཆོད་ཞག་བདུན་གནང་གི་ཡོད་དོ། །
དེ་མིན་རང་འདོད་ལྟར་བླ་མའི་སར་ཁས་བླངས་ནས་ལོ་མཚམས་བཞུགས་མཁན་གྱི་བཙུན་མ་དང་ཁྱིམ་པ་ཡང་ལོ་རེ་བཞིན་ཁ་ཤས་མཆིས།
དགེ་ཞི་གླིང་དུ་ལྕགས་སྟག་ལོ་༼ སྤྱི་ལོ༢༠༡༠ ༽ ལ་ཐོས་བསམ་བྱེད་ཡུལ་བཤད་གྲྭ་ཞིག་གོ་དགོན་སྒར་རྗེ་སྤྲུལ་སྐུ་ནས་གསར་དུ་བཙུགས་པར་བཙུན་མའི་རི་ཁྲོད་ཁག་བཞི་ནས་འདུས་པའི་བཤད་གྲྭ་བ་དྲུག་ཅུ་རེ་ལྔ་དང་དགེ་རྒན་གཉིས་བཞུགས་སོ། །
ཆོས་ཚོགས་ནར་མ་ལ་ཟླ་བ་བྱུང་ངོ་ཅོག་གི་ཚེས་ཉེར་ལྔ་ལ་ཚོགས་འཁོར་དང་། ལོ་རེའི་ས་ག་ཟླ་བ་ལ་བྱང་གཏེར་ཐུགས་རྗེ་ཆེན་པོ་འགྲོ་བ་ཀུན་གྲོལ་གྱི་སྒྲུབ་མཆོད་ཞག་བདུན་གནང་གི་ཡོད་དོ། །
དེ་མིན་རང་འདོད་ལྟར་བླ་མའི་སར་ལོ་རེའི་དམ་བཅའ་བྱས་ནས་མཚམས་བཞུགས་མཁན་གྱི་བཙུན་མ་དང་ཁྱིམ་པ་ཡང་མི་ཉུང་བ་མཆིས།
༡ ཟླ་བ་དང་པོ། བོད་ཟླ་དང་པོར་དགོན་པའི་བླ་གྲྭ་ཡོངས་ཀྱི་ཞབས་བརྟན་དུ་ཚེ་སྒྲུབ་སྐུ་གསུམ་རིགས་འདུས་ཀྱི་སྒྲུབ་པ་ཞག་བ
༢ ཚེས་བཅུ་ཆེན་མོ། བོད་ཟླ་ལྔ་པའི་ཡར་ཚེས་བཅུ་དང་བསྟུན་ནས་བླ་མ་གསང་འདུས་གཙོས་པའི་སྒྲུབ་པ་ཞག་བདུན། དེ་དུས་འཆམ་མཇལ་རྒྱུ་ཡོད་པས་རང་ཁོངས་དང་ཉེ་འཁོར་ནས་དད་ལྡན་མང་པོ་འདུས་ཕྱིར་འདུ་ལོང་ཤིན་ཏུ་ཆེ།
༣ སྟག་ཟླ། བོད་ཟླ་དྲུག་པར་བྱང་གཏེར་ཕུར་པའི་སྒྲུབ་ཆེན་ཞག་བདུན། འདི་གཙོ་བོ་སྤྱི་སོང་བའི་ཡོན་བདག་གི་རིམ་གྲོ་ཡིན།
༤ དགུ་གཏོར་ཆེན་མོ། བོད་ཟླ་བཅུ་པའི་ཚེས༢༢ ནས་བཀའ་བརྒྱད་རང་ཤར་གྱི་སྒྲུབ་ཆེན་ཞག་བདུན།
༥ དབྱར་གནས། འདི་ནི་སྒར་སྤྲུལ་འཇིགས་མེད་ཕྲིན་ལས་དཔལ་འབྱོར་གྱིས་སྔར་ལྕང་མ་སྒར་གྱི་ཕྱག་བཞེས་ལྟར་མཁན་ཆེན་དགེ་ལེགས་ཆོས་འཕེལ་གྱི་བུ་ཆེན་མཁན་པོ་ཐུབ་སྨོན་གདན་དྲངས་ནས་གསར་དུ་བཙུགས་པ་རེད། དུས་ཚོད་ནི་བོད་སྤྱི་པ་དང་མཐུན་པར་ཞག་ལྔ་བཅུ་ཡིན།
དགོན་པ་འདི་ཐུབ་བསྟན་རྡོ་རྗེ་བྲག་ཨེ་ཝཾ་ལྕོག་སྒར་པའི་ཆོས་བརྒྱུད་ཡིན་པས་དུས་མཆོད་ཁག་ཕལ་ཆེར་དེ་དང་གཅིག་པ་ཡིན།
སྲིད་པའི་འཁོར་ལོ་ཞེས་པ་འདི་ནི། ངན་འགྲོ་དང་བདེ་འགྲོ་གཉིས་སུ་འདུས་པའི་རིགས་དྲུག་གི་སེམས་ཅན་ཀུན་སྲིད་པ་འཁོར་བ་ན་ཇི་ལྟར་འཁོར་ཞིང་འཁྱམས་པ་དང༌། དེའི་རྒྱུ་དང་བཅས་པ་སྟོན་པའི་རི་མོ་སྟེ། རི་མོ་འདི་ཉིད་ཐོག་མར་རྒྱ་གར་གྱི་རྒྱལ་པོ་གཟུགས་ཅན་སྙིང་པོས་སངས་རྒྱས་ཤཱཀྱ་ཐུབ་པའི་བཀའ་བཞིན། སྒྲ་སྒྲོག་གི་རྒྱལ་པོ་ཨུ་ཊ་ཡ་ནར་སྐྱེས་ལན་དུ་བྲིས་པར་གྲགས།
འཁོར་ལོའི་རྩིབས་བར་དྲུག་ཏུ་ལྷ་དང་མི། ལྷ་མ་ཡིན་བཅས་བདེ་འགྲོ་གསུམ་དང༌། དམྱལ་བ། ཡི་དྭགས། དུད་འགྲོ་སྟེ་ངན་འགྲོ་གསུམ་བཅས་རིམ་པར་བཀོད་དེ་བྲིས་པ་ནི། འགྲོ་བ་རིགས་དྲུགགི་སྡུག་བསྔལ་བསྟན་པ་ཡིན་ལ། མཚོན་དོན་ནི། མར་གྱུར་འགྲོ་བ་ཀུན་ཐར་པ་མ་ཐོབ་བར་དུ་འགྲོ་བ་རིགས་དྲུག་ཏུ་རེས་མོས་ཀྱིས་ཚེ་འཕོས་ཏེ་སྡུག་བསྔལ་མྱངས་ཤིང་མྱོང་བ་དེ་ཡིན།
ཁོང་གི་སྐུ་ཚེ་སྨད་ཀྱི་རྣམ་ཐར་ནི་ཁོང་གི་གསང་ཡུམ་སྒྲ་ཡ་ན་སྨུག་པོ་ལགས་ཀྱིས་ལོ་ཤས་གོང་བརྩམས་པའི་དེབ་རྒན༼འབྲུག་སྒྲ། ངའི་མི་ཚེ་ཆོས་རྒྱམ་དྲུང་པ་དང་ལྷན་དུ༽ཞེས་པ་ཞིག་ཡོད་པ་དེར་གཟིགས་ན་ལེགས།
ཆོས་རྒྱམ་དྲུང་པ་རིན་པོ་ཆེས་ལོ་རབས་དྲུག་ཅུ་བའི་ནང་དབྱིན་ཡིག་ཏུ་བྲིས་པའི་ཁོང་གི་སྐུ་ཚེའི་སྟོད་ཀྱི་རང་རྣམ༼བོད་དུ་སྐྱེས་པ༽ཞེས་པ་ཞིག་ཡོད་པ་དེ་ཨ་མདོ་བ་པད་མ་དབང་རྒྱལ་གྱིས་བོད་ཡིག་ཏུ་གང་འཚམ་ཞིག་བསྒྱུར་ཡོད་ལུགས་ཐོས།
གངས་ཅན་བོད་ཀྱིམཁས་པའི་དབང་པོ་མཆོག་སྤྲུལ་གཟན་དཀར་རིན་པོ་ཆེ་ནི། ཡུལ་མདོ་ཁམས་སྒང་དྲུག་གི་ནང་ཚན་མི་ཉག་རབ་སྒང་གི་དཔལ་ལྷ་སྒང་དུ་འབྲོག་ཁྱིམ་ཞིག་ཏུ་རབ་རྒྱལ་ཆུ་ལུག་ལོ་སྟེ་སྤྱི་ལོ༡༩༤༣ ལ་འཁྲུངས། སྐུ་བྱིས་པའི་དུས་ནས་ཡ་མཚན་གྱི་མཛད་པ་མང་པོ་དང་མ་འོངས་སྔོན་གཟིགས་ཀྱིས་ལུང་བསྟན་གནང་བ་སོགས་ཡུལ་མི་རྒན་པོའི་ངག་ཏུ་གྲགས།
དགུང་ལོ་གསུམ་པའི་སྐབས་སུ་ཨ་ལགས་གཟན་དཀར་༼གྲུབ་པའི་དབང་ཕྱུག་མདོ་མཁྱེན་བརྩེ་ཡེ་ཤེས་རྡོ་རྗེའི་སྤྲུལ་སྐུ༽རིན་པོ་ཆེའི་ཡང་སྲིད་དུ་ངོས་འཛིན་ཞུས། ལྷ་སྒང་དགོན་དང་སྐྱིད་ལུང་དགོན་གཉིས་ཀས་སོ་སོའི་བསྟན་བདག་ཏུ་བཀུར། དགུང་ལོ་བཅུ་པ་ནས་བཟུང་རྡོ་གྲུབ་ཆེན་དགོན་སོགས་སྔ་འགྱུར་གྱི་གདན་ས་ཆེན་པོ་རྣམས་སུ་སློབ་གཉེར་ལ་ཕེབས། དུས་འགྱུར་སྐབས་དར་རྩེ་མདོར་བཞུགས་ནས་སྐུ་ངལ་མི་ཉུང་བ་བཞེས། འོན་ཀྱང་སེམས་དཔའ་ཆེན་པོའི་མཛད་སྤྱོད་ཁོ་ན་ལྷུར་མཛད་པས་ཁོང་གིས་སྐུ་དགྲར་འཛིན་པ་གཅིག་ཀྱང་མེད།
སྤྱི་ལོ༡༩༧༨ ནས་བོད་རྒྱ་ཚིག་མཛོད་ཆེན་པོ་རྩོམ་སྒྲིག་མཛད་པའི་ཕྱག་ལས་ལ་ཞུགས་ནས་བཟུང་དངོས་སམ་བརྒྱུད་པའི་སྒོ་ནས་གཞན་ཕན་གྱི་ཕྲིན་ལས་རླབས་པོ་ཆེ་སྐྱོང་བའི་དབུ་ཚུགས་པའོ། །
དམ་པ་གང་སྔ་ཕྱིའི་དུས་མ་ངེས་པ་རྣམས་སུ་སི་ཁྲོན་ཞིང་ཆེན་བོད་ཡིག་སློབ་གྲྭ་དང་ལྷོ་ནུབ་མི་རིགས་སློབ་གྲྭ་ཆེན་པོ། བཀའ་བསྟན་དཔེ་སྡུར་ཁང་། ཀྲུང་དབྱང་མི་རིགས་སློབ་གྲྭ་ཆེན་པོ་སོགས་སུ་ཕེབས་ནས་བོད་རིགས་ཀྱི་གཞོན་ནུ་རྣམས་ལ་རིག་པའི་བདུད་རྩི་སེར་སྣ་མེད་པར་འགྱེད། ད་དུང་སྐལ་ལྡན་སློབ་མ་མི་ཉུང་བར་མ་གི་ཉན་ཐོས་ཐེག་པ་ནས་ཡ་གི་རྫོགས་པ་ཆེན་པོའི་མན་ངག་གི་བར་ལྐོག་ཆོས་སུ་སྤེལ་བར་མཛད་ཅིང་བཞུགས་སོ། །
བླ་མ་སྐུ་ཁམས་བཟང་བར་གསོལ་བ་འདེབས། །མཆོག་ཏུ་སྐུ་ཚེ་བརྟན་པར་གསོལ་བ་འདེབས། །ཕྲིན་ལས་དར་ཞིང་རྒྱས་པར་གསོལ་བ་འདེབས། །བླ་མ་དང་འབྲལ་བ་མེད་པར་བྱིན་གྱིས་རློབས། །ཞེས་རེ་ཞིག་དེ་ཙམ་མོ། །རབ་རྒྱན་ལྕགས་ཡོས་ལོའི་ས་ག་ཟླ་བའི་ཚེས༢༩ ཕྱི་དྲོར་གུས་པར་སྦྱར་བའོ། ། ། །རོང་བན། ༡༠:༥༢, ༣༠ ཟླ་དྲུག་པ། ༢༠༡༡
སྐྱེ་བོ་མ་རིག་པ་ཆོས་ལ་འཛུད་པ་སོགས་སྐྱོན་མཚང་འབྱིན་པའི་ཞལ་གདམས་དྲུག སྒྲུབ་པ་སྒྲུབ་འཇུག་སོགས་ཆོས་པ་སྲང་དུ་འཇལ་བའི་ཞལ་གདམས་ལྔ། ཕ་རོལ་དུ་ཕྱིན་པ་བཅུ་སོགས་ཕྱི་ནང་གི་ཆོས་བཞིའི་ཞལ་གདམས། ཐུགས་རྗེ་ཆེན་པོའི་ཁྱད་པར་བའི་ཞལ་གདམས་བཞི། བར་དོ་དྲུག་སོགས་ཞལ་གདམས་ཆོས་བཞི། དམ་ཚིག་དང་སྐྱབས་འགྲོའི་གདམས་པ་སོགས་ཕྱི་ནང་གི་བསླབ་གཞིའི་ཞལ་གདམས་བཞི། སྐྱབས་འགྲོ་སེམས་བསྐྱེད་བསྔོ་བ་སོགས་གཞན་ཕན་རང་སྨིན་གྱི་ཆོ་གའི་རིམ་པ་ཞལ་གདམས་བརྒྱད་བཅས་བཀའ་ཆོས་ཐ་མའི་ཤོག་དྲིལ་བཅས་ནི་ཞལ་གདམས་ཆེ་ཁག་གི་སྐོར་ཡིན་ནོ།
སྒྲུབ་ཐབས་ཕྲན་བུ་ལ། སྒྲུབ་ཐབས་བསྡུས་འབྲིང་དང༌། རྒྱས་པ་ཐུགས་རྗེ་ཆེན་པོའི་གཅིག་སྒྲུབ་དང་གསུམ་པོ་ལག་ལེན་གྱི་ཆོས་སྐོར་དང༌། རྒྱལ་བ་སུམ་སྒྲིལ་དང་འཇིག་རྟེན་དབང་ཕྱུག་གཉིས་སྐུ་གསུང་ཐུགས་ཀྱི་སྒྲུབ་ཐབས། རྟ་མགྲིན་དྲེགས་པ་དབང་སྡུད་ནི་ཁྲོ་བོས་བགེགས་དབང་དུ་སྡུད་ཐབས། མཁའ་འགྲོ་མའི་གསང་སྐོར་དང༌། གསང་བ་ཡེ་ཤེས་མཁའ་འགྲོའི་སྒྲུབ་ཐབས། ཡི་དམ་ལྷ་དབང་དུ་སྡུད་པ་གསུམ་ནི་དབང་སྡུད་ཀྱི་ཆོས་སོ། བྱིན་རླབས་སྤ་ཆོས་ནི་ནད་གདོན་སྡིག་སྒྲིབ་ཞི་བར་བྱེད་པའི་བྱིན་རླབས་ནུས་པའི་སྐོར་ལགས།
སྲོང་བཙན་གྱིས་དངོས་སུ་མཛད་པའི་ཡི་གེ་དྲུག་མའི་སྒྲུབ་ཐབས་སམ། ཐུགས་རྗེ་ཆེན་པོ་ཡིད་བཞིན་ནོར་བུའི་རྒྱན་ཡི་གེ་དྲུག་པ་འཕྲུལ་གྱི་དུམ་བུ་ཞེས་པའི་བསྟན་བཅོས་ཀྱི་མཚན་དང༌། ཡིག་དྲུག་ཆོས་སྐོར་གྱི་ཞལ་གདམས་དུ་མ་དང༌། དེ་བཞིན་འཁོར་འབངས་ཚོར་ཡང་ཡིག་དྲུག་གི་དམ་ཆོས་ལས་འཕྲོས་པའི་ཞལ་གདམས་དུ་མ་གནང་བས་ན། མ་ཎི་བཀའ་འབུམ་ཞེས་པའི་མཚན་གསོལ་བ་ཡིན་ངེས། འོན་ཀྱང་ད་ལྟའི་མཎི་བཀའ་འབུམ་ཞེས་པའི་གླེགས་བམ་འདི་གཉིས་ཆ་ཚང་ཆོས་ཀྱི་བཀའ་ཆོས་རྐྱང་པ་ཞིག་མིན།
གསུམ་པ་ཞལ་གདམས་ཀྱི་ཆོས་སྐོར་ལའང༌། རྒྱ་ཆེ་བ་གཞན་དོན་དུ་གདམས་པ། ཟབ་པ་རང་དོན་དུ་གདམས་པ་གཉིས་སོ། དང་པོ་ལའང་ཡབ་ཡུམ་སོགས་ཀྱིས་ཆོས་རྒྱལ་ལ་ཞུས་པའི་ཞུས་ལན་གྱི་ཞལ་གདམས་བརྒྱད་དང༌། ཡང་ཡབ་ཡུམ་བཙུན་མོ་སོགས་ལ་དམ་ཆོས་ངོ་སྤྲོད་ཀྱི་ཞལ་གདམས་བརྒྱད། ཞལ་གདམས་བཀའ་ནན་མ་བཅུ་གཉིས། གཞན་ཡི་གེ་དྲུག་པའི་སྐོར་ལ་ཞལ་གདམས་བརྒྱད། སྐྱབས་འགྲོ་སེམས་བསྐྱེད་ལམ་འཁྱེར་སོགས་ལམ་འཁྱེར་གྱི་ཞལ་གདམས་ལྔ་བོ་བཅས་འདི་ཡན་ཆོས་ཚན་དང་པོའི་ཤོག་དྲིལ་ལོ།
ཐུགས་རྗེ་ཆེན་པོའི་སྒྲུབ་ཐབས་སྐོར་ལ། སྒྲུབ་ཐབས་ཆེན་མོ་དང༌། སྒྲུབ་ཐབས་ཕྲན་བུ་གཉིས། དང་པོ་ལའང་དྲུག་སྐོར་དང་སུམ་སྐོར་གཉིས། དེ་གཉིས་ལ་སྤྱིའི་ཁོག་དབུབས་དང༌། སྒོས་ཀྱི་བཤད་འགྲེལ་བསྡུས་དོན་བཅས་བཤད་ཆོས་དང༌། ཡིག་དྲུག་སྒྲུབ་ཐབས་དྲུག་སྐོར་རྩ་བ། ཐུགས་རྗེ་ཆེན་པོའི་དྲུག་སྐོར་ལས་ཚོགས་དང་བཅས་པ། སུམ་སྐོར་རྩ་བ། གཅིག་སྐོར་རྣམས་ནི་ལག་ལེན་སྒྲུབ་ཆོས་སྐོར་ཡིན།
གཏེར་ཆོས་དངོས་ལའང༌། སྲོང་བཙན་གྱི་མཛད་རྣམ་སྐོར་དང༌། གསུང་སྒྲོས་མན་ངག་གི་སྐོར་གཉིས་བཞུགས། དང་པོ་ལ་ཤཱཀྱ་ཐུབ་པའི་བསྟན་པ་ལ་མཛད་པའི་རྣམ་ཐར་དང༌། སངས་རྒྱས་གཞན་དག་གི་བསྟན་པར་མཛད་པའི་རྣམ་ཐར་གཉིས་ཡོད་པའང་ཚང་མ་ཆོས་རྒྱལ་གྱི་བཀའ་མིན། གསུང་སྒྲོས་མན་ངག་ཞལ་གདམས་སྐོར་ནི་བཀའ་དངོས་ལགས།
དེའི་ནང་ཆོས་རྒྱལ་སྲོང་བཙན་སྒམ་པོ་རང་ཉིད་ཀྱི་སྐུ་སྐྱེ་སྔ་མའི་ལོ་རྒྱུས་དང་། ལྷ་སའི་གཙུག་ལག་ཁང་བཞེངས་ཚུལ། ཇོ་བོ་གདན་འདྲེན་ཚུལ། སྤྱན་རས་གཟིགས་ཀྱི་རྣལ་འབྱོར་སྒོམ་ཚུལ། བཙུན་མོ། བློན་པོ། བོད་འབངས་རྣམས་ལ་ཞལ་ཆེམས་གནང་བ་སོགས་གསལ་ཡོད། །སསཧ
མདོ་སྐོར་ལ། ཐུགས་རྗེ་ཆེན་པོ་སངས་རྒྱས་སྟོང་རྩའི་ལོ་རྒྱུས་ཆེན་མོ་ལེའུ་སོ་དྲུག་ཅན་དང༌། ཐེག་པ་ཆེན་པོ་ཟ་མ་ཏོག་གི་མདོ། ཕྱག་སྟོང་སྤྱན་སྟོང་གི་སེམས་རྒྱ་ཆེར་ཡོངས་སུ་རྫོགས་པའི་གཟུངས་ཆོ་ག་དང་བཅས་པ་གསུམ་ནི་ལོ་ཙཱ་བའི་འགྱུར་ཆོས་ཏེ་རྗེས་སུ་ཁར་བསྣན་པར་ངེས།
དྲུག་ཚན་བཅུ་བ་དང་སུམ་ཚན་བཞི་བཅུ་བ་སོགས་ཞལ་གདམས་ཐོར་བུའི་སྐོར་ལྔ། དབང་བོ་རབ་འབྲིང་ཐ་མའི་ལམ་གྱི་རིམ་པ་བསྟན་པའི་ཞལ་གདམས་གསུམ། འཁོར་བ་འཇུག་ལྡོག་དང་ལྟ་དགོངས་དོན་རྒྱུད་གཉིས་མས་འཇུག་ཡས་བཟློག་གི་ཞལ་གདམས་བཅས་པ་ནི་བཀའ་ཆོས་བར་མའི་ཤོག་དྲིལ་ལོ།
མ་ཎི་བཀའ་འབུམ་འདི་ལ་མདོ་སྐོར་དང༌། སྒྲུབ་སྐོར། ཞལ་གདམས་ཀྱི་སྐོར་གསུམ་དུ་ཕྱེ་ཡོད།
དངོས་ཁམས་རིག་པ་ནི་རང་བྱུང་ཚན་རིག་གི་རིག་ཚན་གཙོ་ཤོས་ཤིག་ཡིན། ཆེ་བ་འཇིག་རྟེན་ཁམས་ནས་ཕྲ་བ་གཞི་རྩའི་རིལ་རྡུལ་བར་གྱི་དངོས་པོ་མཐའ་དག་གི་ཆེས་རྩ་བའི་འགུལ་སྐྱོད་ཀྱི་རྣམ་པ་དང་ཆོས་ཉིད་ལ་ཞིབ་འཇུག་བྱེད། དེར་བརྟེན་རང་བྱུང་ཚན་རིག་གི་རིག་ཚན་གཞན་དག་གི་ཞིབ་འཇུག་གི་རྨང་གཞིར་འགྱུར་ཡོད། དེའི་གཞུང་ལུགས་ཆགས་གཞིའི་ནང་གྲངས་རིག་གི་ལག་ཆ་མང་བོ་བཀོལ་ནས་བྱ་བའི་སྐད་བརྡ་བྱས་ཡོད། དངོས་བཤེར་ནི་གཞུང་ལུགས་ཚད་ལྡན་ཞིག་ཡིན་མིན་ར་སྤྲོད་པའི་ཚད་གཞི་ཉག་གཅིག་བྱེད། དེང་གི་དུས་ཆེས་ཞིབ་ཚགས་ཀྱི་རང་བྱུང་ཚན་རིག་གི་རིག་ཚན་ཞིག་ཡིན།
ཤུགས་རིག་པ་ ཤུགས་རིག་པ་ལ་རྨད་བྱུང་ཤུགས་རིག་ཀྱང་ཟེར། དེ་ནི་ཆེ་ཆུང་གི་ཚད་འཛིན་པའི་དངོས་གཟུགས་ལ་ཕྱི་ཤུགས་ཐེབས་པའི་དབྱིབས་འགྱུར་དང་། འོད་ཀྱི་འགྲོས་ཚད་ལས་ཧ་ཅང་དལ་བའི་འགྲོས་ཚད་ཀྱི་འགུལ་སྐྱོད་བརྒྱུད་རིམ་ལ་ཞིབ་འཇུག་བྱེད་པའི་རང་བྱུང་ཚན་རིག་ཅིག་ཡིན། ཤུགས་རིག་པར་རགས་དབྱེ་བྱས་ན་འཇགས་ཤུགས་རིག་པ་དང་། འགུལ་སྐྱོད་རིག་པ། སྒུལ་ཤུགས་རིག་པ་བཅས་ཁག་གསུམ་དུ་བགར་ཆོག
ཚ་བ་རིག་པ་ ཚ་བ་རིག་པ་ནི་དངོས་རྫས་དེ་ཚ་བའི་རྣམ་པར་གནས་སྐབས་ཀྱི་རང་བཞིན་དང་ཆོས་ཉིད་ལ་ཞིབ་འཇུག་བྱེད་པའི་དངོས་ཁམས་རིག་པའི་བྱེ་བྲག་ཅིག་ཡིན། ཚ་བ་རིག་པའི་གཞུང་ལུགས་ཡང་ཕྱོགས་གཉིས་ནས་གླེང་ཡོད་དེ། གཅིག་ནི་རགས་མཐོང་གཞུང་ལུགས་སམ་ཚ་ཤུགས་རིག་པ་ཡིན་ལ། ཅིག་ཤོས་ནི་ཕྲ་མཐོང་གི་གཞུང་ལུགས་སམ་སྡོམ་རྩིས་དངོས་ཁམས་རིག་པ་ཡིན།
ཚད་རྡུལ་ཤུགས་རིག་པ་ ༼ ༽ ཕྲ་བའི་རིལ་རྡུལ་གྱི་འགུལ་སྐྱོད་ཆོས་ཉིད་ལ་ཞིབ་འཇུག་བྱེད་པའི་རིག་ཚན་ཞིག་ཡིན། དེས་གཙོ་བོ་མ་རྡུལ་༼རྡུལ་ཕྲན༽དང་། ཆ་རྡུལ། དཀག་འདུས་རྣམ་པའི་དངོས་རྫས། མ་རྡུལ་ཉིང་། གཞི་རྩའི་རིལ་རྡུལ་བཅས་ཀྱི་ཆགས་གཞི་དང་རང་བཞིན་ལ་ཞིབ་འཇུག་བྱེད།
ལྟོས་བཅས་སྨྲ་བ་ ལྟོས་བཅས་སྨྲ་བ་ནི་ཡུལ་དུས་དང་འགུག་ཤུགས་སྐོར་གྱི་རྩ་བའི་གཞུང་ལུགས་ཤིག་ཡིན། དངོས་གཟུགས་ཀྱི་འགྲོས་མཐོ་འགུལ་སྐྱོད་ཀྱི་འབྲས་སྣང་དང་དེའི་འབྲེལ་ཡོད་ཀྱི་སྒུལ་ཤུགས་རིག་པའི་ཆོས་ཉིད་ལ་ཞིབ་འཇུག་བྱེད། གཙོ་བོ་ཨིན་སི་ཐེན་གྱིས་གསར་དུ་བཏོན།
འོད་རིག་པ་ སྒྲ་དོག་འཇུག་ཏུ། འོད་དང་མཐོང་ཚོར་ཐད་ཀྱི་ཚན་རིག་ལ་གོ སྒྲ་ཡངས་འཇུག་གམ་དེང་སང་རྒྱུན་པར་འོད་རིག་པ་ཞེས་པ་ནི་ཕྲ་རླབས་ནས་དམར་ཕྱིའི་ཐིག་དང་མཐོང་ཐུབ་འོད། སྨུག་ཕྱིའི་ཐིག འཕྲོ་ཐིག་གི་རླབས་ཚན་བཅས་ཀྱི་མཚམས་ཁོངས་སུ་ཞིབ་འཇུག་བྱེད་པ་ཞིག་ཡིན།
དེང་རབས་ཀྱི་དངོས་ཁམས་ཞིབ་འཇུག་ཆེ་ཕྱོགས་ནས་བགོས་ན། གནམ་དཔྱད་དངོས་ཁམས་རིག་པ་དང་། མ་རྡུལ་དངོས་ཁམས་རིག་པ། ཆ་རྡུལ་དངོས་ཁམས་རིག་པ། འོད་རླབས་དངོས་ཁམས་རིག་པ། རིལ་རྡུལ་དངོས་ཁམས་རིག་པ། དཀག་འདུས་རྣམ་པའི་དངོས་ཁམས་རིག་པ་སོགས་ཡོད།
གློག་སྡུད་རིག་པ་ གཙོ་བོ་གློག་སྡུད་རླབས་དང་། གློག་སྡུད་ར་བ། ད་དུང་གློག་ཁུར་དང་གློག་ལྡན་དངོས་གཟུགས་ལ་འབྲེལ་བ་ཡོད་པའི་སྒུལ་ཤུགས་རིག་པ་སོགས་ལ་ཞིབ་འཇུག་བྱེད།
དངོས་ཁམས་རིག་པ།༼མིང་གཞན་དུ་དངོས་ལུགས་རིག་པ་ཞེས་ཀྱང་འབོད།༽དབྱིན་ཇིའི་སྐད་དུ་ ཟེར།
གུས་པ་གུས་ཞབས་རྗེས་འཇུག་ས། །ཉམས་རྒུད་དར་རྒུད་རྗེས་འཇུག་ད། །གོམ་བགྲོད་གོམ་སྟབས་ཡང་འཇུག་མེད། །གོམས་གཤིས་གོམས་འདྲིས་ཡང་འཇུག་ཡོད། །གྲངས་གནས་གྱ་གཅིག་གྱ་གཉིས་ནས། །གྱ་དགུ་ལ་སོགས་གྱ་རྐྱང་ངོ་། །རྒྱ་མཚོ་རྒྱ་ལྕོག་རྒྱ་ཁྱོན་དང་། །རྒྱ་བསྐྱེད་རྒྱ་ཕིབས་ར་མགོ་ཡོད། །གྲངས་ཀྱི་བརྒྱ་ལ་སྔོག་འཇུག་བ། །སློབ་གྲྭ་གྲྭ་པར་ཝ་ཟུར་ཡོད། །གྲ་རྒྱས་གྲ་སྒྲིག་སྙེ་མའི་གྲ།།པགས་སྤུའི་གྲ་ལ་ཝ་ཟུར་མེད། །སྐད་གྲགས་སྙན་གྲགས་ག་གྲགས་ཡིན། །ཞི་དྲག་དྲག་ཞན་ད་དྲག་དང་། །མཐོ་དྲགས་དམའ་དྲགས་མང་དྲགས་པ། །ཐལ་བའི་དྲགས་ལ་ཡང་འཇུག་ཡོད། །བྲག་རྡོ་བྲག་ཕུག་བ་བྲག་ཡིན། །ཆུ་སོགས་གྲང་མོ་ག་གྲང་
འོད་ཟེར་འོད་མདངས་རྗེས་འཇུག་ད། །འོས་འགན་འོས་བབ་རྗེས་འཇུག་ས། །ཡིད་དུ་འོང་བར་ཡང་འཇུག་མེད། །མ་འོངས་འོངས་ལ་ཡང་འཇུག་ཡོད། །
ཚག་ཤ་ལུག་ཤར་ཤ་རྐྱང་དང་། །ཤྭ་འོད་ཤྭ་བར་ཝ་ཟུར་ཡོད། །ཤིང་སོགས་གཤགས་པ་ག་གཤགས་དང་། །འགྱོད་བཤགས་བཤགས་ནི་བ་བཤགས་སོ། །ཡིག་ཤད་བལ་ཤད་རྗེས་འཇུག་ད། །ཆ་ཤས་འགའ་ཤས་རྗེས་འཇུག་ས། །སྒོ་ཡི་ཤམ་བུར་སྔོན་འཇུག་མེད། །གཤམ་འོག་གཤམ་གསལ་ག་གཤམ་དང་། །སྟོན་མོ་བཤམས་པ་བ་བཤམས་ཡིན། །ལུས་པོའི་ཤིག་ལ་སྔོན་འཇུག་མེད། །གྱང་སོགས་བཤིགས་པར་སྔོན་འཇུག་བ། །ཞིང་ས་གཤིན་པོ་ག་གཤིན་ནོ། །དཔུང་པ་མཉམ་གཤིབས་ག་གཤིབས་ཡིན། །ཤིང་རིགས་ཤུག་པར་ཡང་འཇུག་མེད། །སྟོབས་ཤུགས་སེམས་ཤུགས་ཡང་འཇུག་ཡོད། །ཕྱུགས་ཀྱི་ཤ་ཤེད་རྗེས་འཇུག་ད། ། ཤེས་བྱ་ཤེས་ཡོན་རྗེས་
འཇུག་ས། །ཡུལ་གྱི་གཤེད་མ་ག་གཤེད་དང་། །གཉེན་བཤེས་མཛའ་བཤེས་བ་བཤེས་ཡིན། །ཤོག་བུའི་ཤོག་ལ་སྔོན་འཇུག་མེད། །བྱ་ཡི་གཤོག་པར་སྔོན་འཇུག་ག །ཡག་ཤོས་སྡུག་ཤོས་རྗེས་འཇུག་ས། །སྟེང་ཤོད་ཤོད་ལ་རྗེས་འཇུག་ད། །གྲབས་གཤོམ་ལྐོག་གཤོམ་ག་གཤོམ་ཡིན། །ཐོང་གཤོལ་ལྕགས་གཤོལ་ག་གཤོལ་དང་། །གོམ་པ་ཕྱི་བཤོལ་བ་བཤོལ་ཡིན། །
ཕོགས་ལ་ཡང་འཇུག་ཡོད། །རླུང་འཕྲིན་འཕྲིན་ཡིག་འཕྲིན་ལས་སོགས། །འ་འཕུལ་ཡོད་མེད་གདམ་ང་འོ། །
ལ་ཀླུང་ལ་རྒྱར་ལ་རྐྱང་དང་། །གྱོན་གོས་ལྭ་བར་ཝ་ཟུར་ཡོད། །རྗེས་ཟློས་ལད་མོར་རྗེས་འཇུག་ད། ལས་དོན་ལས་ཀ་རྗེས་འཇུག་ས། ། ར་ལུག་ལུག་ལ་ཡང་འཇུག་མེད། །ལུགས་སྲོལ་ལུགས་ལ་ཡང་འཇུག་ཡོད། །ཁ་ལུད་སྣ་ལུད་ཞིང་ཁའི་ལུད། །ཐུག་པ་ལུད་པར་རྗེས་འཇུག་ད། །གཟུགས་པོའི་ལུས་དང་རྗེས་སུ་ལུས། །རྗེས་འཇུག་ས་ཡིན་བློ་རུ་ངེས། །ལོག་ལྟ་ལོག་སྤྱོད་ཡང་འཇུག་མེད། ། ལོགས་སྐད་ལོགས་བཞག་ཡང་འཇུག་ཡོད། །ལོང་བའི་ལོང་ལ་ཡང་འཇུག་མེད། །ལོངས་སྤྱོད་ལོངས་ལ་ཡང་འཇུག་ཡོད། །
ཁུར་པོ་ཡང་པོར་ཡང་འཇུག་མེད། །གུ་ཡངས་ཡངས་ལ་ཡང་འཇུག་ཡོད། ། ཡམ་མེ་ཡོམ་མེར་ཡང་འཇུག་མེད། །ནད་ཡམས་སོགས་ལ་ཡང་འཇུག་ཡོད། །ཡི་གེ་ཡི་རངས་ཡི་རྐྱང་དང་། །བོད་ཡིག་རྒྱ་ཡིག་རྗེས་འཇུག་ག །ཡོང་འབབ་ཡོང་རྐྱེན་ཡང་འཇུག་མེད། ། ཡོངས་རྫོགས་ཡོངས་ཁྱབ་ཡང་འཇུག་ཡོད། །ཡོད་མེད་ཡོད་ལ་རྗེས་འཇུག་ད། །གྲོ་ཡོས་ནས་ཡོས་རྗེས་འཇུག་ས། །
ཧ་ཅང་ཧ་ལམ་ཧ་རྐྱང་དང་། །ཧྭ་ཤང་ཧྭ་ལ་ཝ་ཟུར་ཡོད། །ཡི་གེ་ཧྲལ་ཧྲལ་རྩབས་ཧྲལ་སོགས། །ཧ་ལ་ར་བཏགས་ཡོད་པར་ཤེས། ། ལྕགས་ཧྲེང་མི་ཧྲེང་ཡང་འཇུག་མེད། །ཀོ་བ་ཧྲེངས་པར་ཡང་འཇུག་ཡོད། །ལྷག་པར་ལྷག་མར་ཡང་འཇུག་མེད། །རླུང་བུའི ལྷགས་པར་ཡང་འཇུག་ཡོད། །འདྲེས་ལྷད་ལྷད་ལ་རྗེས་འཇུག་ད། །ལྷས་མའི་ལྷས་ལ་རྗེས་འཇུག་ས། །
ར་ལུག་ར་སྤྲོད་ར་རྐྱང་དང་། །ཕྱུགས་ཀྱི་རྭ་ཅོར་ཝ་ཟུར་ཡོད། །རག་ཤན་རག་སྐྱོགས་ཡང་འཇུག་མེད། །ཆུ་རགས་རགས་ལ་ཡང་འཇུག་ཡོད། །རིག་གནས་རིག་གཞུང་ཡང་འཇུག་མེད། ། མི་རིགས་ལས་རིགས་ཡང་འཇུག་ཡོད། །གོ་རིམ་རིམ་ལ་ཡང་འཇུག་མེད། །ནད་རིམས་རིམས་ལ་ཡང་འཇུག་ཡོད། །
ཉོན་ཨང་གསོན་ཨང་བྲིས་ཨང་སོགས། །རྗེས་འཇུག་ཡོད་པར་མ་ནོར་གཅེས། །སྒྲ་མཚུངས་གོ་སླའི་དག་ཡིག་འདི། །བློ་གསར་རྣམས་ཀྱི་ཆེད་དུ་བསྒྲིགས། །དགེའོ།། །།
གཏེར་སྟོན་ཞེས་པ་སློབ་དཔོན་པདྨ་སོགས་ཀྱིས་འགྲོ་དོན་དུས་ལ་མ་བབས་པར་སྟོན་དུ་མི་རུང་ཞིང་མ་འོངས་སྐལ་ལྡན་རྣམས་ཀྱི་དོན་དུ་རི་བྲག་ཆུ་ཤིང་སོགས་སུ་རེ་ཞིག་མཁའ་འགྲོའི་གཏད་རྒྱ་དང་བཅས་མི་མངོན་པར་རྒྱས་བཏབ་པའི་གསང་སྔགས་ཀྱི་གདམས་ཟབ་རྣམས། ཕྱིས་སུ་དུས་ལ་བབས་ཚེ་གཏེར་ནས་བཞེས་མཁན་གྱི་གང་ཟག་རྣམས་ལ་བྱ་སྟེ། དཔེར་ན་གུ་རུ་ཆོས་དབང་དང་ཉང་ཉི་མ་འོད་ཟེར་ལྟ་བུའོ། །
བོད་ཀྱི་ས་ཕྱོགས་གཞན་ཀུན་ཏུ་ཡང་ལོ་རེའི་ཉིན་དེར་དགོན་གྲོང་གཉིས་སུ་རྣམ་དཀར་དགེ་སྒྲུབ་ཀྱི་ལས་ལ་འབད་པ་དང་། སྲོག་གཅོད་སྡིག་ལས་སོགས་མི་བྱེད་པར་རང་གི་འབྱོར་བར་གཞིགས་ཏེ་དགོན་སྡེ་ཁག་ལ་མཆོད་འབུལ་བརྒྱ་འབུལ་སྟོང་འབུལ་བྱེད་པ་དང་། ལྷ་བསང་གཏོང་བ། མཚན་མོ་གླིང་མེ་བསྒྲོན་ཏེ་རྗེ་བདག་ཉིད་ཆེན་པོར་དྲན་གསོ་བྱེད་པའི་སྲོལ་བཟང་དར་ཡོད།
དུས་ཆེན་འདི་ནི་རྗེ་ཁོང་ཉིད་ཀྱི་རྗེས་འཇུག་པ་དང་དད་ལྡན་གྱི་སྦྱིན་བདག་མང་པོས་རྗེ་ཙོང་ཁ་པ་ཆེན་མོར་རྗེས་དྲན་དང་མྱ་ངན་བྱེད་པའི་ཆེད་དུ་བཙུགས་པའི་དུས་ཆེན་ཞིག་ཡིན།
བོད་ལ་བཞུགས་པའི་མདོ་སྔགས་གདམས་པའི་མཛོད་ཆེན་རྣམས་རྒྱ་ཡུལ་དུ་སྤེལ་བའི་ཆེད་དུ་ཉིད་ཀྱིས་ཐོག་མར་གེ་སར་སྒྲུང་ལས་ལྷ་གླིང་རྒྱ་ཡིག་ཏུ་བསྒྱུར། དེ་ནས་སྔ་ཕྱིར་མི་ལ་རས་པའི་རྣམ་ཐར་དང་། དབུས་གཙང་གི་གནས་ཡིག དཔྱིད་ཀྱི་རྒྱལ་མོའི་གླུ་དབྱངས། རྒྱལ་རབས་གསལ་མེ། ཐུའུ་བཀྭན་གྲུབ་མཐའ་སོགས་བསྒྱུར། ལྷག་པར་དུ་རིག་འཛིན་འཇིགས་མེད་གླིང་པའི་གསུང་ཁྲིད་ཡིག་ཡེ་ཤེས་བླ་མ་དང་། ཀུན་མཁྱེན་ཀློང་ཆེནཔའི་གསུང་བསམ་གཏན་ངལ་གསོ། སྒྱུ་མ་ངལ་གསོ་རྣམས་བསྒྱུར་ནས་ཟབ་ཆོས་ཀྱི་བདུད་རྩི་ཐ་གྲུ་ཀུན་ཏུ་ཁྱབ་པར་མཛད་དོ། །
སྐུ་ཚེའི་དཀྱིལ་དུ་ཤེས་ཡོན་པའི་ཚུལ་གྱིས་མཐའ་འདུལ་༦ བྱ་བར་ཞུགས། ཕྱིས་སུ་པེ་ཅིན་དུ་མི་རིགས་དཔེ་སྐྲུན་ཁང་བོད་ཡིག་ཚན་ཁག་གི་གཙོ་འགན་བཞེས་ནས་རྒྱ་བོད་རིག་གནས་བརྗེ་རེས་ཀྱི་བྱ་བར་མཛད་རྗེས་ཆེན་པོ་བཞག །
ཆན་གྱི་རྒྱ་འགྱུར་གསུང་ཚོགས་ཞེས་པ་དེ་རྒྱ་བོད་རིག་གནས་བརྗེ་སྤེལ་ལོ་རྒྱུས་ཀྱི་རྡོ་རིང་ཞིག་ཏུ་གྱུར་ཏོ། །
སྐྱེས་ཐོབ་ཤེས་རབ་ཆེ་ཞིང་གཞོན་དུས་ནས། །ཆོས་ཀྱི་སྒོར་ཞུགས་བོད་ཡུལ་༡ བདེ་བར་བརྟོལ། །འདྲ་སྤྲུལ་ཀུན་བཟང་ཚུལ་ཁྲིམས་མཉེས་པས་བཀུར། །བསམ་གཏན་གྲགས་པ་ངག་དབང་མཁན་རྣམ་གསུམ༢ ། །
གངས་དཀར་མཆོག་སྤྲུལ་༣ བཙུན་པ་ཀྭོང་ཁོང་༤ སོགས། །བོད་རྒྱའི་སྐྱེས་ཆེན་བསྙེན་ནས་སློབ་གཉེར་མཛད། །རུས་ཆེན་ཞེད་ཅན་ཅུན་༥ གང་སྐུ་ཟླར་བཞེས། །ས་དགེ་
༥ ཞེད་ཅན་ཅུན། ལིའུ་ལི་ཆན་ལགས་ཀྱི་ཚེ་རོགས་ཏེ། ཁོང་གི་རིག་གནས་དགེ་རྒན་རུས་ཞེད་ཡིན་པ་ཞིག་གི་སྲས་མོ་རེད།
༦ མཐའ་འདུལ། སྐབས་འདིར་མཐའ་ཞེས་པ་རྒྱ་མིས་བོད་ལ་ཟེར་བས་བོད་ཡུལ་དབུས་ལྷ་སའི་ཕྱོགས་ལ་གོ །
སྤྱི་ལོ༢༠༡༤ལོར་ཨོ་མན་ལ་མི་འབོར་ས་ཡ༤ལྷག་ཡོད་པ་དང་། དེའི་ཁྲོད་ཀྱི་ས་ཡ༢.༢༣ནི་ཨོ་མན་གྱི་རིགས་རྒྱུད་ཡིན་པ་དང་། ས་ཡ༡.༧༦ཡུལ་བྱོལ་པ་ཡིན། ཨོ་མན་གྱི་མི་འབོར་ལོ་ན་ཧ་ཅང་གཞོན་པའི་གྲས་ཡིན་ཏེ། གནས་སྡོད་པའི་བརྒྱ་ཆ༤༣ལྷག་ན་ཚོད༡༥ཡི་འོག་ཏུ་ཡོད། མི་འབོར་སྤྱིིའི་བརྒྱ་ཆ༥༠ཙམ་རྒྱལ་ས་མ་སི་ཁད་དང་རྒྱལ་སའི་ནུབ་བྱང་ཁུལ་གྱི་བྷ་དི་ནཱ་མཚོ་ངོགས་ཀྱི་བདེ་ཐང་དུ་འཚོ་སྡོད་བྱེད་ཀྱིན་ཡོད། ཨོ་མན་མི་རྒྱུད་ཀྱི་འབྱུང་ཁུངས་གཙོ་བོ་ནི་ཨ་རབ་དང་བྷ་ལུ་ཆོ་དང་ཧྤེ་གླིང་བཅས་ཀྱི་རིགས་རྒྱུད་ཡིན།
ཨོ་མན་གྱི་སྤྱི་ཚོགས་གཙོ་བོ་ཚོ་པའི་རུ་སྡེ་ཡིན་ལ། རྣམ་པ་གཙོ་བོ་གསུམ་འདུས་ཡོད་པ་ནི། ཚོ་པ་དང་ཨེ་བྷ་ཌི་ཆོས་ལུགས་ཀྱི་དད་ལྡན་པ། རྒྱ་མཚོའི་འདབས་འབྲེལ་གྱི་ཚོང་ལས་སྡེ་ཁག་བཅས་ཡིན། དང་པོ་གཉིས་ནི་སྲོལ་རྒྱུན་དང་འབྲེལ་བ་དམ་པོ་ཡོད་པ་དང་། དམིགས་བསལ་གྱིས་རྒྱལ་ཁབ་ནང་ལོགས་ཀྱི་སྐམ་སའི་སར་ཁྱབ་གདལ་ཆེ་ལ། དུས་ཡུན་རིང་པོ་ཞིག་ལ་ལོགས་སུ་གནས་ཡོད། གསུམ་པ་ཕལ་ཆེ་བ་རྒྱལ་ས་མ་སི་ཁད་དང་ཨོ་མན་གྱི་མཚོ་ངོགས་ས་ཁུལ་ཁག་གི་ཁོངས་སུ་གཏོགས། དུས་རྒྱུན་རིགས་གསུམ་པ་འདི་གུ་ཡངས་པོ་དང་བཟོད་སྒོམ་ཆེ་བ་ཡོད།
སྤྱི་ལོ༡༩༧༠ལོར་སུལ་ཏན་ཁཱ་བྷུ་སིའི་ཡབ་གོ་གནས་ལས་ཕབ་པའི་རྗེས་སུ། ཁོ་ཡིས་རྒྱལ་ཁབ་ཀྱི་སྒོ་མོ་ཕྱེ་སྟེ་དཔལ་འབྱོར་བཅོས་སྒྱུར་གྱི་འགོ་བཙུགས་པ་དང་། དེང་རབས་ཅན་དུ་བསྒྱུར་བའི་སྲིད་ཇུས་ལག་བསྟར་བྱས་ཤིང་། འཕྲོད་བསྟེན་དང་ཤེས་ཡོན། བདེ་དོན་གྱི་ཐད་དུ་འགྲོ་སོང་སྔར་ལས་མང་བ་བཏང་། དེ་བཞིན་དུ། སྤྱི་ལོ༡༩༧༠ལོར། རྒྱལ་ཁབ་ཀྱི་ཚོང་ལས་དང་འཕེལ་རྒྱས་ཀྱི་རྩིག་རྨང་ལྟ་བུའི་བྲན་གཡོག་ལམ་ལུགས་ཀྱང་མེད་པར་བཟོས།
ཨ་རིའི་དབུས་གསང་བའི་ལས་ཁུངས་ལྟར་ན། ཨ་རབ་སྐད་ཡིག་གི་ཚུན་ཆད་ནས། ཨོ་མན་ནང་དབྱིན་ཡིག་དང་བྷ་ལུ་ཆོ་སྐད་ཡིག ཡུར་ཌོ་སྐད་ཡིག རྒྱ་གར་སྐད་ཡིག་འདྲ་མིན་བཅས་གཙོ་བོར་བཀོལ་གྱིན་ཡོད། ཚོང་ལས་ཀྱི་སྡེ་རུ་དབྱིན་ཡིག་སྤྱོད་སྒོ་ཆེན་པོ་ཡོད་པ་དང་། སློབ་གྲྭའི་ནང་དུའང་ཆུང་ཆུང་སྐབས་ནས་དབྱིན་ཡིག་སློབ་ཁྲིད་བྱེད་ལ། ཡུལ་སྐོར་ས་ཆ་ཁག་ཏུ་བརྡ་རྟགས་དང་ཡི་གེ་ཕལ་ཆེ་བ་ཨ་རབ་སྐད་ཡིག་དང་དབྱིན་ཡིག་ནང་བྲིས་ཡོད།
མཐའ་མར་ཆབ་སྲིད་བཅོས་སྒྱུར་དག་ཀྱང་མཚམས་སྦྱོར་བྱས། ལོ་རྒྱུས་རང་བཞིན་གྱི་སྒང་ནས། འོས་བླུག་མཁན་རྣམས་ཚོ་པའི་དབུ་ཁྲིད་དང་ཤེས་ཡོན་ཅན་གྱི་སྡེ། ཚོང་ལས་མི་སྣའི་ཁྲོད་ནས་བདམ་པ་ཡིན། སྤྱི་ལོ༡༩༩༧ལོར། སུལ་ཏན་ཁཱ་བྷུ་སིས་བུད་མེད་རྣམས་ཀྱིས་ཨོ་མན་གྱི་གྲོས་ཚོགས་འོག་མ་ལ་འོས་འཕེན་ཆོག་པ་དང་དེའི་ནང་མཉམ་ཞུགས་བྱེད་ཆོག་པའི་བཀའ་ཁྱབ་བཏང་། བུད་མེད་གཉིས་དུས་ཐོག་ཏུ་ལྷན་ཁང་ཆེད་འོས་འདེམ་བྱས་ཡོད།
ཨོ་མན་སུལ་ཏན་རྒྱལ་ཁབ་ནི་ཨ་རབ་ཕྱེད་གླིང་གི་ཤར་ལྷོའི་མཚོ་ངོགས་སུ་ཡོད་པའི་ཨེ་ཤ་ཡའི་ལྷོ་ནུབ་ཁུལ་གྱི་རྒྱལ་ཁབ་ཅིག་ཡིན། དེ་ཡི་ནུབ་བྱང་ས་མཚམས་སུ་ཨ་རབ་དང་ནུབ་ཕྱོགས་སུ་ས་དི་ཨ་རབ། ལྷོ་ནུབ་ཏུ་ཡེ་མན་ཡོད་པ་དང་། ཤར་ནུབ་དུ་ཕ་ཀི་སི་ཐན་དང་ལྷན་དུ་མཚོ་ཐོག་ས་མཚམས་ཀྱང་འདྲེས་ཡོད། ལྷོ་ཕྱོགས་དང་ཤར་ཕྱོགས་སུ་ཨ་རབ་རྒྱ་མཚོའི་མཚོ་འགྲམ་ཆགས་ཡོད་པ་དང་། བྱང་ཤར་དུ་ཨོ་མན་མཚོ་ཁུག་ཡོད།
ཨོ་མན་ནི་རྣམ་པ་གཅིག་འདུས་ཅན་དང་རྒྱལ་པོ་སྲིད་དབང་འཁྲུལ་མེད་ཅིག་ཡིན་ཏེ། དེའི་ཁོངས་སུ་ཁྲིམས་བཟོ་ལྷན་ཁང་དང་འཛིན་སྐྱོང་ལྷན་ཁང་། ཁྲིམས་འཛིན་ལྷན་ཁང་བཅས་ཀྱི་དབང་ཆ་ཡོད་ཚད་མཐར་གཏུགས་རྒྱུད་འཛིན་པ་སུལ་ཏན་གྱི་ལག་ཏུ་ཡོད། ཨ་རིའི་གཞུང་འབྲེལ་མི་ཡིན་པའི་སྒྲིག་འཛུགས་དེ་རང་དབང་ལྷན་ཁང་གིས་རྒྱལ་ཁབ་འདི་རང་དབང་མིན་པར་འགྲེལ་བརྗོད་བྱས་ཡོད།
ཨོ་མན་གྱི་གཞུང་འབྲེལ་སྐད་ཡིག་ནི་ཨ་རབ་སྐད་ཡིག་ཡིན་པ་དང་། སྐད་ཡིག་དེ་ཨ་ཧྥི་རོ་ཞི་ཡའི་སྐད་ཡིག་ཁྱིམ་རྒྱུད་ཀྱི་ཤེ་མའི་ཡན་ལག་གི་ཁོངས་སུ་གཏོགས། ཁ་ཆེའི་ཆོས་ལུགས་མ་དར་བའི་སྔོན་དུ། དབུས་ཨོ་མན་ཨ་རབ་སྐད་ཡིག་གཙོ་བོ་བཀོལ་བའི་ས་ཁུལ་གྱི་ཁོངས་སུ་མེད། ཕྱིས་སུ་ཨ་རབ་སྐད་ཡིག་གཙོ་བོ་བཀོལ་བའི་ཁོངས་སུ་ཆགས་པ་རེད།
ཁ་ཆེ་པ་བརྒྱ་ཆ༨༥.༩ (གཞུང་འབྲེལ་ཆོས་ལུགས་ནི་ཨེ་བྷ་ཌི་དང་སུ་ནཱི་དང་ཞི་ཡ་ཆོས་རྒྱུད་བཅས་ཡིན་ཡང་ཨེ་བྷ་ཌི་མང་ཤོས་ཡོད་པ་དང་གཞན་གཉིས་ཉུང་ངུ་ལས་མེད།) དང་ཡི་ཤུའི་ཆོས་པ་བརྒྱ་ཆ༦.༥དང་། ནང་པ་བརྒྱ་ཆ༥.༥དང་འཇིའུ་ཆོས་པ་བརྒྱ་ཆ༠.༡དང་། ཆོས་ལུགས་གཞན་བརྒྱ་ཆ༡དང་ཆོས་ལུགས་མེད་པ་བརྒྱ་ཆ༠.༢ཡིན།
སུལ་ཏན་ཁཱ་བྷུ་སི་ནི་རྒྱལ་ཁབ་ཀྱི་འགོ་གཙོ་ཡིན་ལ། ཐད་ཀར་ཕྱི་སྲིད་དང་འགོག་སྲུང་ལས་བགོས་སྟངས་འཛིན་ཡང་བྱས་ཡོད། སུལ་ཏན་ལ་དབང་ཆ་ཆ་ཚང་ཡོད་པ་དང་བཀའ་ཁྱབ་ཀྱི་སྒང་ནས་ཁྲིམས་ལུགས་བཟོ་ཆོག དབུས་ཤར་ཀྱི་ཁོངས་སུ་ཁོ་ནི་དབང་སྒྱུར་པ་དུས་ཡུན་རིང་ཤོས་དེ་ཡིན།
བླ་མ་སྐུ་ཁམས་བཟང་བར་གསོལ་བ་འདེབས། །མཆོག་ཏུ་སྐུ་ཚེ་བརྟན་པར་གསོལ་བ་འདེབས། །ཕྲིན་ལས་དར་ཞིང་རྒྱས་པར་གསོལ་བ་འདེབས། །བླ་མ་དང་འབྲལ་བ་མེད་པར་བྱིན་གྱིས་རློབས། །ཞེས་རེ་ཞིག་དེ་ཙམ་མོ། །
སྤྱི་ལོ༡༩༨༣ སི་ཁྲོན་ཞིང་ཆེན་བོད་ཡིག་སློབ་གྲྭའི་སློག་གསར་སློབ་འགོ་ཚོགས་འདུའི་ཐོག་གི་གསུང་བཤད།
བོད་ཟླ་༦པའི་ཚེས་༤ཉིན་ནི་དྲུག་པའི་ཚེས་བཞིའི་དུས་ཆེན་ནམ་ཆོས་འཁོར་དུས་ཆེན་ཡིན་ལ། སྔོན་སྟོན་པ་ཐུབ་པའི་དབང་པོས་དྲུག་པའི་ཚེས་བཞིའི་ཉིན་ཡུལ་ཝཱ་རཱ་ཎ་སཱིར། འཁོར་ལྔ་སྡེ་བཟང་པོར་བདེན་བཞིའི་ཆོས་འཁོར་ཐོག་མར་བསྐོར་བར་བརྟེན་ཉིན་དེ་དད་ལྡན་རྣམས་ཀྱིས་དུས་ཆེན་ཁྱད་པར་ཅན་ལ་ངོས་འཛིན་གནང་སྟེ་དེ་ཉིད་རྗེས་དྲན་དང་བསོད་ནམས་གསག་ཕྱིར་མཆོད་མཇལ་མཆོད་འབུལ་སོགས་བྱེད་པའི་སྲོལ་བྱུང་བ་ལ་ཆོས་འཁོར་དུས་ཆེན་དུ་གྲགས་ཤིང་། དུས་ཆེན་དེ་ཉིད་རྗེས་དྲན་གྱི་རྟེན་དུ་ཆོས་འཁོར་མཆོད་རྟེན་བཞེངས་པའི་སྲོལ་ཡང་བྱུང་བ་ཡིན་ནོ། །
དེ་ཡང་སྔོན་སྟོན་པ་ཐུབ་པའི་དབང་པོ་དགུང་ལོ་སོ་ལྔ་ལ་ཕེབས་པ་ཧོར་ཟླ་བཞི་པའི་ཚེས་བཅོ་ལྔའི་ཐོ་རེངས་མངོན་པར་རྫོགས་པར་སངས་རྒྱས་པའི་ཚུལ་བསྟན་ནས་ཞག་ཞེ་དགུའི་རིང་ཆོས་ཉན་པའི་སྣོད་བརྟག་པའི་ཆེད་དང༌། རང་ལ་ཐོབ་པའི་ཆོས་ཟབ་མོ་དེ་དག་གཞན་གྱིས་རྟོགས་དཀའ་བར་དགོངས་ཏེ་ཆོས་མི་གསུངས་པར་བཞུགས་ཏེ། ཇི་སྐད་དུ།
དུང་དཀར་ཚིག་མཛོད་ཆེན་མོ》དུང་དཀར་བློ་བཟང་འཕྲིན་ལས་ཀྱིས་གཙོ་སྐྱོང་གནང་སྟེ་སྒྲིག་པ་ཡིན། ཚིག་མཛོད་འདིས་ལོ་རྒྱུས་དང་། རྩོམ་རིག། ཆོས་ལུགས། ས་མིང་། ལོ་རྒྱུས་མི་སྣ་སོགས་སྐོར་གྱི་ཐ་སྙད་ནང་དོན་གཙོ་བོར་བཟུང་སྟེ་རྒྱ་ཁྱབ་འཚོལ་སྡུད་དང་། འགྲེལ་བཤད་ཞིབ་གསལ། ལུང་འདྲེན་ཁུངས་སྐྱེལ། ཡོང་ཁུངས་གསལ་སྟོན་བཅས་བྱས་ཡོད་པས་བོད་ཀྱི་གནའ་དཔེ་ལེགས་སྒྲིག་དང་བོད་ཀྱི་ལོ་རྒྱུས་རིག་གནས་ལ་ཞིབ་འཇུག་བྱེད་མཁན་ཚོའི་དཔྱད་གཞིའི་ཡིག་རིགས་ཀྱི་ཡོ་བྱད་གལ་ཆེན་ཞིག་ཡིན།
ལས་བཀོད་བརྡ་ཐོ་ནི་གོང་རིམ་གྱིས་གཤམ་རིམ་ལ་ལས་དོན་གང་ཞིག་བཀོད་སྒྲིག་བྱེད་པའི་ཡིག་རིགས་ཤིག་ཡིན། དེར་ཇུས་འགོད་དང་འཆར་གཞིའི་རང་བཞིན་ལྡན་པས་བརྡ་སྤྲོད་བྱ་ཡུལ་གྱི་ཁྱབ་རྒྱ་ཆེ་ཆུང་ལ་གཞིགས་ཏེ་ནང་དོན་གླེང་བརྗོད་དང༌། བརྗོད་བྱ་གསལ་ལ་རྗོད་བྱེད་ཚིག་ཉོག་མེད་པ། གོ་རིམ་གསལ་བ་བཅས་ཀྱི་ནུས་པ་ལྡན་དགོས། བརྡ་ཐོ་འབྲི་སྐབས་བརྡ་ཐོ་གཏོང་ཡུལ་གྱི་ཚན་པའམ་མིའི་མིང་དང༌། ལས་དོན་གང་ཞིག་བསྒྲུབ་དགོས་པ། ལས་དོན་དེ་སྒྲུབ་པའི་དགོས་པ། དུས་བཀག་བརྡ་ཐོ་གཏོང་མཁན་གྱི་ཚན་པའམ་མིའི་མིང༌། ལོ་ཟླ་ཚེས་གྲངས་བཅས་པ་ཞིབ་གསལ་བྲི་དགོས།
བརྡ་ཐོ་སོགས་ཡིག་རིགས་འབྲི་སྐབས་རང་རང་སོ་སོའི་གནས་ཚུལ་མི་འདྲ་བར་གཞིགས་ནས་ནང་དོན་ཁ་བྱང་ཡི་གེ་ཅུང་ཆེ་བ་ཞིག་འགོ་ཐོད་དཀྱིལ་དབུས་སུ་བྲི་དགོས་པ་དང༌། དེ་རྗེས་བརྡ་སྤྲོད་བྱ་ཡུལ་གང་དང་སུ་ཡིན་པ། བརྡ་སྤྲོད་བྱ་རྒྱུའི་ནང་དོན་གང་ཡིན་པ་བཅས་ཚིག་ཉོག་མེད་པར་དོན་གསལ་ལ་གོ་བདེ་བ་ཞིག་བྲི་དགོས། སྤྱིར་ན་བརྡ་ཐོ་སོགས་ཡིག་རིགས་དེ་རྣམས་ཀྱི་ཞིབ་ཕྲའི་འབྲི་སྟངས་དང༌། འགྲོ་ལུགས། ཁྱད་ཆོས་བཅས་གཅིག་མཚུངས་ཡིན་ནའང་གོ་རིམ་མི་འཁྲུག་པ་དང་ཞིབ་གསལ་ཡོང་རྒྱུར་དམིགས་ཏེ་གཤམ་དུ་ནང་གསེས་སོ་སོའི་རྣམ་གཞག་དཔེ་གཞི་དང་བཅས་པ་བཀོད་ཡོད།
གོང་རིམ་གྱི་གྲོས་ཆོད་ཁག་རིམ་བརྒྱུད་ཀྱིས་བརྒྱུད་བསྒྲགས་དང་རྩ་འཛུགས་ཀྱི་བྱེད་སྒོ་གསར་པ་གང་ཞིག་སྤེལ་རྒྱུའི་སྐོར་སོགས་ནང་དོན་མི་འདྲ་བ་སོ་སོར་ཚོགས་འདུ་སྐོང་འཚོག་བྱས་ནས་དགོངས་དོན་བརྒྱུད་བསྒྲགས་དང༌། སློབ་སྦྱོང༌། བསམ་འཆར་བསྡུ་ལེན། གནས་ཚུལ་དབྱེ་ཞིབ། ཉམས་མྱོང་སྤེལ་རེས། གནད་དོན་ཐག་གཅོད་བཅས་བྱེད་དགོས་པའི་སྐབས་སུ་སྔོན་བརྡའི་ཡི་གེ་སྦྱར་འགྲེམས་བྱས་པ་རྣམས་ཚོགས་འདུའི་བརྡ་ཐོའི་ཁོངས་སུ་གཏོགས་པ་ཡིན།
གནངས་ཉིན་སྔ་དྲོ་ཆུ་ཚོད་བཅུ་པའི་ཐོག་འདི་ག་དར་རྒྱས་ཤང་ལ་ལོ་མཇུག་ཕྱོགས་བསྡོམས་ཀྱི་ཚོགས་འདུ་འཚོག་རྒྱུ་ཡིན་པས་གྲོང་ཚོའི་འགོ་ཁྲིད་རྒན་གཞོན་དང༌། སོ་ནམ་རྒྱི་ཆ་རྒྱུས་ལྡན་པའི་ཞིང་པ་རྒན་གྲས་གསུམ་དང་གཞོན་ནུ་གཉིས་བཅས་ནས་གྲོང་ཚོའི་སོ་ནམ་གྱི་ཉམས་མྱོང་དང་མྱོང་ཚོར་གྲ་སྒྲིག་གིས་ཚོགས་འདུར་དུས་ཐོག་ཏུ་ཕེབས་འབྱོར་ཡོད་པ་ཞུ།
སློབ་བསྡུའི་བརྡ་ཐོ་ནི་སློབ་གྲྭ་ཆེ་ཁག་དང༌། ཆེད་ལས་སློབ་གྲྭ། སློབ་གྲྭ་འབྲིང་བ། སློབ་གྲྭ་ཆུང་བ་བཅས་སོ་སོར་ཚད་གཞི་མི་འདྲ་བའི་སློབ་ཕྲུག་བསྡུ་རྒྱུར་བེད་སྤྱོད་བྱེད་པའི་ཡིག་རིགས་ཤིག་ཡིན། བརྡ་ཐོ་དེ་རིགས་འབྲི་སྐབས་སློབ་ཕྲུག་བསྡུ་བའི་གྲངས་ཚད་དང༌། ལོ་གྲངས།ཆ་རྐྱེན། དམིགས་ཡུལ། དུས་ཚོད། བརྡ་ཐོ་གཏོང་མཁན་སློབ་གྲྭ་དང་ལོ་ཟླ་ཚེས་གྲངས་བཅས་གསལ་པོ་བྲི་དགོས།
ས་གནས་ཐད་གཏོགས་ལས་ཁུངས་ཀྱི་འགོ་ཁྲིད་བློ་མཐུན་རྣམས་འདི་ཟླའི་ཚེས་ཉེར་ལྔ་ཉིན་གྱི་དགོང་དྲོའི་ཆུ་ཚོད་ལྔ་པའི་ཐོགས་ས་གནས་ཨུ་ཡོན་ལྷན་ཁང་གི་གྲོས་ཚོགས་ཁང་གཉིས་པར་ཚོགས་འདུ་འཚོག་རྒྱུ་ཡིན་པས་ལྷན་རྒྱས་དུས་ཐོག་དུ་ངོ་བཅར་ཡོད་པ་འཚལ།
མཆོད་པ་ཆེན་པོ་བཞིའི་ཡ་གྱལ་དུ་གྱུར་པའི་མཛད་སྒོ་དེ་ནི་མི་ལོ་སྟོང་གི་གོང་སྟེ། མཁན་སློབ་ཆོས་གསུམ་གྱི་སྐུ་དུས་སུ། དཔལ་བསམ་ཡས་ལུགས་གསུམ་མི་འགྱུར་ལྷུན་གྱིས་གྲུབ་པའི་གཙུག་ཁང་ལག་ཁང་གསར་བཞེངས་ལེགས་གྲུབ་བྱུང་ནས། སྐྱེ་བོ་མཆོག་དམན་ཡོངས་ཀྱིས་དེ་ཕྱིར་དགའ་སྟོན་རྒྱ་ཆེ་གཟབ་རྒྱས་གནང་བ་དང་འབྲེལ། གུ་རུ་པད་མ་འབྱུང་གནས་ཀྱིས་ལྷ་སྲིན་གདུག་པ་ཅན་དམ་ལ་བཏགས་པའི་དུས་དང་བསྟུན་ནས། འཛམ་བུ་གླིང་གི་དཀར་ཕྱོགས་སྐྱོང་བའི་ལྷ་ཀླུ་ཡུལ་ལྷ་གཞི་བདག་ཀུན་ལ་བསང་གི་བརྔན་པའི་དུས་བཟང་དེར། འཛམ་གླིང་སྤྱི་བསང་ཞེས་སུ་གྲགས།
བོད་ཟླ་ལྔ་པའི་ཚེས་བཅོ་ལྔའི་ཉིན་གར་ལྷ་ས་བ་ཚོས་འཛམ་གླིང་སྤྱི་བསངས་ཟེར་མཁན་ལྷ་གསོལ་ཡག་གི་དུས་ཆེན་བཏང་གི་རེད། ཉི་མ་དེར་གཟབ་སྤྲོས་བཏང་ནས་བསངས་བཏང་པ་དང་། གླིང་གའི་ནང་ལ་གུར་བརྒྱབ། ཆང་བཏུངས་། ཁ་ལག་རྒྱས་པོ་ཞེ་དྲགས་བཟས་བྱས་གཞས་རྣམ་ཐར་བཏང་བྱས་བསྡད་ཀྱི་རེད།
སློབ་གྲྭ་འདིའི་ཐོག་མའི་ཆེད་སྦྱོང་ལ་གསོ་རིག་ཆེད་སྦྱོང་དང་སྒྲ་རིག་ཆེད་སྦྱོང་། བཟོ་རིག་ཆེད་སྦྱོང་བཅས་གསུམ་ཡོད། དེའི་ཁར་ནང་དོན་ཆེད་སྦྱོང་དང་ཚད་མ་
ཆེད་སྦྱོང་། བོད་རྩིས་ཆེད་སྦྱོང་། ཡུལ་སྐོར་སྣེ་ཤན་ཆེད་སྦྱོང་། དྲུང་ཡིག་ཆེད་སྦྱོང་སོགས་
ཀྱི་འཛིན་གྲྭ་རིམ་པ་མང་པོ་བཙུགས་མྱོང་། ད་ལྟ་ནི་གསོ་རིག་དང་བཟོ་རིག བོད་སྐད་ཡིག་བཅས་ཆེད་སྦྱོང་གསུམ་དུ་བསྡུས་ཡོད། སློབ་ཡུན་ནི་ཐོག་མར་ལོ་བཞི་
གོང་གི་རྒྱ་བོད་གཉིས་ཀྱི་དམག་གྲངས་དང་དམག་འཐབ་དེ་དག་ལ་ཁྱེད་རང་ཡིད་མ་ཆེས་པ་ ཡོང་སྲིད། ཡིན་ན་ཡང་དེ་འདྲ་བྱེད་མི་དགོས། གང་ཡིན་ཟེར་ན། གནས་ཚུལ་དང་གྲངས་འབོར་དེ་དག་ཨ་རི་ནས་སློབ་སྦྱོང་ཐོན་པའི་གློག་འཕྲིན་ཚོགས་ ཆུང་ཨང་གཉིས་པའི་ལས་བྱེད་རྒྱ་རྡོ་དབང་འདུ་ཀྱིས་འབྲེལ་ཡོད་འགཱུ་ཁྲིད་རྣམས་ལ་ ཏར་འཕྲིན་གཏོང་བའི་ལོ་རྒྱུས་ཤིན་ཏུ་གསལ་བ་ཞིག་ཙོང་ཁ་ལྷ་མོ་ཚེ་རིང་གིས་ བརྩམས་པའི་བཙན་རྒོལ་རྒྱལ་སྐྱོབ་དེབ་ཕྲེང་གཉིས་པ་ལས་གསལ་བས་དེར་གཟིགས།
ཕྱི་ལོ་ ༡༧༥༣ ལོར་༼ྋརྒྱལ་མཆོག་བསྐལ་བཟང་གི་སྐབས་༽ལི་ཐང་དགོན་པའི་རྟེན་གཙཱུ་ལི་ཐང་ཐུབ་ ཆེན་བྱམས་པ་ཞེས་ཡོངས་སུ་གྲགས་པ་དེའི་དབུ་ཐོད་དུ་རྒྱ་ཕིབས་གསར་བཟཱུའི་མཐུན་ རྐྱེན་གསེར་དང་ཟངས་སོགས་རྒྱུ་ཆ། བཟཱུ་རིགས་མཁས་པ་དང༌། བཟོ་མིའི་གླ་ཆ་སོགས་ཆ་ཚང་གཞུང་ས་ནས་བསྩལ་ཅིང༌། བཟོ་པའི་དོ་དམ་དུ་སྔགས་རམས་པ་བློ་བཟང་བཟོད་པ་དང༌། ནང་གཟན་ཚེ་དབང་ལྷུན་འགྲུབ་གཉིས་ཀྱང་གཏོང་གནང་མཛད།